కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఒకే ఒక్కడు..  వైజాగ్ వన్డేలో షాయ్ హోప్ అరుదైన రికార్డ్!
విశాఖపట్నం వన్డేలో విండీస్ బ్యాట్స్‌మెన్ షాయ్ హోప్ అరుదైన రికార్డ్ క్రియేట్ చేశాడు. వన్డేల్లో టైగా ముగిసిన రెండు మ్యాచ్‌ల్లో శతకం బాదిన ఏకైక బ్యాట్స్‌మెన్‌గా రికార్డులకెక్కాడు.
Samayam Telugu | Updated:
Oct 25, 2018, 01:54PM IST
ఒకే ఒక్కడు..  వైజాగ్ వన్డేలో షాయ్ హోప్ అరుదైన రికార్డ్!
వైజాగ్ వన్డే క్రికెట్ ఫ్యాన్స్‌కు అసలైన మజా పంచింది. తొలుత బ్యాటింగ్ చేసిన భారత జట్టు నిర్ణీత 50 ఓవర్లలో 6 వికెట్ల నష్టానికి 321 పరుగులు చేయగా.. కరేబియన్ జట్టు కూడా 7 వికెట్ల నష్టానికి సరిగ్గా 321 పరుగులే చేసింది. భారత్ తరఫున విరాట్ కోహ్లి సెంచరీ (157 నాటౌట్)తో కదం తొక్కగా, అంబటి రాయుడు (73) కెప్టెన్‌కు సహకారం అందించాడు. షాయ్ హోప్ (123 నాటౌట్), షిమ్రాన్ హెట్‌మయెర్ (94) రాణించడంతో విండీస్ ధీటుగా బదులిచ్చింది.
పది వేల పరుగులు పూర్తి చేయడంతోపాటు ఈ మ్యాచ్‌లో విరాట్ కోహ్లి అనేక అరుదైన రికార్డులను బద్దలు కొట్టాడు. అందరూ కోహ్లి రికార్డుల గురించే మాట్లాడుకుంటున్నారు. కానీ ఇదే మ్యాచ్‌లో సెంచరీ సాధించిన షాయ్ హోప్ అరుదైన రికార్డ్‌ను సొంతం చేసుకున్నాడు. వన్డే క్రికెట్ చరిత్రలో.. టైగా ముగిసిన రెండు మ్యాచ్‌ల్లో శతకం బాదిన ఏకైక బ్యాట్స్‌‌మెన్ షాయ్ హోప్‌ కావడం విశేషం. శ్రీలంక, జింజాబ్వే, విండీస్ మధ్య ట్రై సిరీస్‌లో భాగంగా.. 2016లో బులవాయె వేదికగా జింబాబ్వేతో జరిగిన వన్డేలో హోప్ సెంచరీ సాధించాడు. ఆ మ్యాచ్ కూడా టైగా ముగిసింది.
చివరి వరకూ పోరాడినప్పటికీ వైజాగ్ వన్డే టైగా ముగియడంతో హోప్ నిరుత్సాహానికి గురయ్యాడు. మేం గెలవలేదు కాబట్టి.. ఈ సెంచరీకి అంత ప్రాధాన్యం లేదని హోప్ మ్యాచ్‌ అనంతరం తెలిపాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.